University of Cambridge

**University of Cambridge** er et universitet i Cambridge, England. Det er det nest eldste universitet i den engelskspråklige verden. Universitetets historie og innflytelse gjør det til et av verdens mest prestisjetunge. Det har noen av de strengeste adgangskriterier i Storbritannia, og er ved siden av University of Oxford et av landets fremste og mest prestisjefylte universiteter (de to universitetene omtales ofte med teleskopordet *[[Oxbridge]]*).

Per 2023 er det 31&nbsp;*[[college]]<nowiki/>s* tilknyttet universitetet.

Ved utgangen av 2023 har 121 personer tilknyttet universitetet mottatt en nobelpris.

## Historie
De tidligste arkivene er ikke bevart, men det er kjent at universitetet vokste frem fra en sammenslutning av forskere i Cambridge, England i 1209. De skal ha flyktet fra Oxford etter et sammenstøt med byens borgere. Den offisielle grunnleggelsen av universitetet spores tilbake til et forfatningsdokument utstedt av Henrik III av England i 1231, samt en bulle utstedt av Pave Johannes XXII i 1318, som gav uteksaminerte fra universitetet rett til å undervise i hele den kristelige verden.

Det første kollegiet, Peterhouse, ble grunnlagt i 1284 av biskop Hugo Balsham av Ely. Svært mange av de øvrige kollegiene ble grunnlagt på tretten- og fjortenhundretallet. Det yngste av de nåværende kollegiene er Robinson College, som ble formelt etablert i 1981.

Henrik VIII av Englands oppløsning av klostrene i England midt på 1500-tallet forårsaket en betydelig endring i universitetets læreområder, fra et fokus på kanonisk rett, til matematikk, bibelstudier og de klassiske kunster. Cambridge beveget seg samtidig bort fra katolisismen, og produserte flere protestantiske tenkere og maktpersoner, bl.a. Oliver Cromwell, leder av parlamentarierne under den engelske borgerkrigen.

## Rangeringer
University of Cambridge ble rangert som nummer 1 av 126 britiske universiteter på Complete University Guides liste for 2016 og som nr. 1 av 119 britiske universiteter på *[[The Guardian]]s* 2016-liste. På *The Guardian*s liste for 2024 er University of Cambridge rangert som det tredje beste britiske universitetet, med University of St Andrews på førsteplass og University of Oxford på andreplass.

THE World University Rankings 2016–2017 plasserte University of Cambridge som det fjerde beste av de 500 beste universitetene i verden. På THE World University Rankings-listen for 2024 er University of Cambridge rangert som det femte beste universitetet i verden.

I QS World University Rankings for 2014 ble Universitety of Cambridge rangert som nummer 2 og i Academic Ranking of World Universities (Shanghai-rankingen) for 2014 som nummer 1 av verdens universiteter.

## Colleges (utvalg)
Per 2023 er det 31 colleges ved University of Cambridge. I listen under er grunnleggelsesåret angitt i parentes før navnet på colleget. Listen er sortert kronologisk etter grunnleggelsesår.

* 1284: Peterhouse College
* 1326/1338: Clare College (etablert i 1326 som University Hall; reetablert i 1338 som Clare Hall; omdøpt i 1856 til Clare College. I 1966 ble et nytt Clare Hall etablert.)
* 1347: Pembroke College
* 1348: Gonville & Caius College
* 1385: Corpus Christi College (egentlig: *The College of Corpus Christi and the Blessed Virgin Mary*)
* 1428: Magdalene College
* 1441: King's College
* ca. 1460: Queen's College
* 1496: Jesus College
* 1505: Christ's College
* 1511: St John's College
* 1546: Trinity College
* 1584: Emmanuel College
* 1596: Sidney Sussex College
* 1800: Downing College
* 1869: Fitzwilliam College
* 1869: Girton College
* 1954: New Hall
* 1960: Churchill College
* 1964: Darwin College
* 1965: Clare Hall

## Referanser

## Eksterne lenker
*